ZeroTurnaround alustas eraldiseisva ettevõttena tegevust 2009. aastal, pakkudes Java programmeerijatele suunatud toodet JRebel. Kuna Jevgeni Kabanovi poolt arendatud toode on kasumlik programmeerijatele, muutes nende töö oluliselt nauditavamaks, aga ka tulutoov neid palkavatele ettevõtetele, hoides kokku väärtuslikku programmeerija tööaega, ei ole ime,  et ZeroTurnaround on mõne aastaga jõudnud vallutada 35% maailma riikidest. Tänaseks on JRebeli klientide hulgas üle kümne tuhande õnneliku arendaja ja programmeerija. Ettevõtetest on klientideks tegijad nagu Apple, IBM, Cisco ja HP ning ka kuumad nimed sotsiaalmeedia maailmas nagu LinkedIn, Twitter ja Foursquare. Praegu käib toodete suunamine India turule. Eks 65% riike on veel püüdmata, aga suund on silme ees. "Kontori seinal on meil suur maailmakaart, kuhu aeg-ajalt saab jälle mõne rohelise täpi panna,  kui uus klient tuleb," räägib ZeroTurnaroundi üks asutaja Kabanov.